Tempietto Barbaro

Tempietto Barbaro je mali hram u gradu Maser u sjevernotalijanskom Venetu, koji je projektirao Andrea Palladio. Historija U podnožju padine na kojoj se nalazi Villa Barbaro, Palladio je podigao profinjeni mali hram,koji je ispunjavao dvostruku funkciju, bio je privatna kapela za ukućane Ville Barbaro ali i parohijska crkva za zaseok Borgo di Maser. Datum kad je gradnja počela, nije baš jasan, jer je na frizu uklesano samo 15. vijek, uz ime vlasnika i samog Palladia kao graditelja. Taj mali hram je zajedno sa Teatro Olimpico, posljednji rad Palladia, koji je prema tradiciji umro u Maseru. Referentni model za taj objekt očito je bio rimski Panteon, ali i projekt rekonstrukcije koju je Palladio ponudio za Romulov mauzolej na Via Appia. Istovremeno je moguće da je Palladio ponudio za taj mali hram centralni tlocrt, kao i za venecijanski Redentore, ali je kasnije odustao od tog i dao longitudinalnu varijantu, kojoj je i sam investitor Marcantonio Barbaro bio skloniji. Izgled zgrade je inovativan jer kombinira cilindar i grčki križ. Četiri masivna pilastra služe za nošenje kupole, očito inspirirane kupolom Panteona, pa objekt izgleda puno antiknije, u usporedbi sa San Giorgiom i Redentorom. Tempietto Barbaro je 1994. uvršten na UNESCO-vu listu mjesta svjetske baštine u Evropi kao jedan od objekata lokaliteta historijski centar Vicenze i Palladijeve vile. Reference Vanjske veze Tempietto di Villa Barbaro, Maser (TV) (it)